Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Jorge Esparza Garrido jaunak egindako galderaren erantzuna, Foru Diputazioak emana, Hiritartasunari, Bizikidetzari eta Aniztasunari buruzko Unesco Katedraren esparruan migratzaileen gizarteratzea sustatze aldera Departamentuaren eta NUPen arteko lankidetza-hitzarmenaren aurrekontu-partida 60.000 euroan handitzeari buruzkoa. Galdera 2023ko urtarrilaren 13ko 5. Nafarroako Parlamentuko Aldizkari Ofizialean argitaratu zen.

Iruñean, 2023ko otsailaren 3an

Lehendakaria: Unai Hualde Iglesias

ERANTZUNA

Nafarroako Gorteetako kide den eta Navarra Suma talde parlamentarioari atxikita dagoen Jorge Esparza Garrido jaunak idatziz erantzuteko galdera bat egin du (10-22/PES-00598). Hona hemen Nafarroako Gobernuko Migrazio Politiketako eta Justiziako kontseilariaren erantzuna.

1. Aurrekontua 60.000 euroan handitu da NUPekin hitzarmen berri bat sartu delako, Prometeus Programa berria exekutatze aldera. Programaren helburua da ekarpena egitea sustatze aldera migratzaileek unibertsitate-ikasketak eskura izan ditzaten eta Nafarroan migratzaile zaurgarriek ikasketa horiek modu arrakastatsuan amaitzen laguntzea. Esku-hartze sozialeko ekintzak abian jarriko dira, xede dutenak ikasle ahulenek unibertsitate-ikasketak eskuragarri izatea sustatzea, eskola-uztearen faktoreak murriztea eta unibertsitatearen eta inguruko beste eragile sozioedukatibo batzuen arteko harremanak indartzea.

2. Programa berri bat exekutatzeko hitzarmen berri bat da.

Hori guztia jakinarazten dizut Nafarroako Parlamentuko Erregelamenduaren 194. artikuluan xedatutakoa betez.

Iruñean, 2023ko otsailaren 3an

Migrazio Politiketako eta Justiziako kontseilaria: Eduardo Santos Itoiz